เกือบ 1 สัปดาห์มีอาการเจ็บปวดจี๊ดบริเวณหัวไหล่ซ้าย ไปจนถึงใต้ซี่โครง และมีอาการชาที่กลางหลัง อาการปวดเกิดขึ้นไม่ทราบสาเหตุ แต่การหน้านั้นสะพายกระเป๋าที่มีขวดน้ำที่ไหล่ซ้าย และมีอาการเจ็บจี๊ดแค่แปบเดียวเพราะปกติก็จะรู้สึกแบบนี้เวลาแบกของหนักข้างเดียว แต่ไม่มีอาการยาวนานขนาดนี้ เวลายืดตัว หัวใจ หรือบางครั้งที่ไอ หรือสะอึกก็จะเจ็บจี๊ดๆตลอดเวลา ทรมานมากค่ะ
สวัสดีค่ะ อาการปวดจี๊ดที่หัวไหล่ซ้ายและซี่โครง อาจเกิดจาก-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากเยื่อหุ้มปอดอักเสบ อาจมีอาการไอ เจ็บสัมพันธ์กับการหายใจหากเป็นเจ็บจี๊ดๆสัมพันธ์กับการยกของหนัก อาจเกี่ยวกับเรื่องของปลายประสาทอักเสบได้มากที่สุดค่ะการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้หากเจ็บมากขึ้นเรื่อยๆ มีอาการแน่นอกข้างซ้าย หรือกลางอก ไอมาก หอบเหนื่อย มีไข้ ควรไปพบแพทย์เพื่อตรวจเพิ่มเติม